|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՈՒՂԵՐՁԸ ԲԱՆԱԿԻ ՕՐՎԱ ԱՌԹԻՎ** |
| Սիրելի՛ հայրենակիցներ, հայկական բանակի քաջարի մարտիկներ, զինակից ընկերներ.Շնորհավորում եմ բոլորիս Բանակի օրվա` ՀՀ զինված ուժերի կազմավորման 33-րդ տարեդարձի առթիվ։Երեսուներեք տարի առաջ, երբ կերտվում էր մեր անկախությունը, բանակի ստեղծումը դարձել էր կենսական հրամայական: Հայկական բանակը ձևավորվել ու թրծվել է պատերազմների բովում` գոյության առաջին օրերից հայրենիքի հանդեպ դրսևորելով անմնացորդ նվիրում, որի շնորհիվ կարողացել ենք գոյամարտեր մղել, ամրագրել մեր ապրելու իրավունքը:Հայ ժողովրդի պատմության ողջ ընթացքն ապացուցում է սպարապետ Վազգեն Սարգսյանի` հայկական կանոնավոր բանակ ստեղծելու որոշման կարևորությունը։Այսօր մենք հպարտությամբ ենք հիշում փառապանծ ուղի անցած մեր զինվորներին, սպաներին և կամավորներին, գլուխ ենք խոնարհում հայրենիքի պաշտպանության համար զոհված հայորդիների շիրիմների առջև։Հավերժ փա՜ռք և խոնարհում։Չնայած այն փորձություններին, որոնց բախվել է մեր ժողովուրդը վերջին տարիներին` բանակը եղել է, կա և շարունակելու է մնալ մեր պետության և պետականության գլխավոր երաշխավորը։Թո՛ղ բոլոր զինվորները անփորձանք վերադառնան հայրական օջախներ, թո՛ղ խաղաղությունն ու բարօրությունը մշտապես թևածեն մեր երկրում։Փա՜ռք հայ ժողովրդին, փա՜ռք Հայոց բանակին։ |